stanford-oval/wikipedia huggingface dataset:
Tang Yi
Ennätykset

Lähde: Swim Rankings
200 m vapaauinti: 1.57,64 (2010)
100 m vapauinti: 54,46 s (2010)
50 m vapaauinti: 25,33 s (2009)
Tazit

Tazit (venäjäksi Тазы) ovat etninen ryhmä Venäjän kaukoidässä Primorjen aluepiirissä. Ryhmä sai alkunsa 1880-luvulla udeheitten, nanaitten ja kiinalaisten seka-avioliitoista. Tazit puhuvat venäjää ja tazin kieltä (kiinan murre joillakin udehen ja nanain sanoilla). 1880-luvulla tazin puhujia oli 1050, mutta nykyään vain vanhukset puhuvat kieltä.
Venäjän vuoden 2002 väestönlaskennassa tazien määräksi saatiin 276, joista:
276 puhuu venäjää
131 oli miehiä (53 kaupunkilaista, 78 maalaista) ja 145 naisia (57 kaupunkilaisia, 88 maalaisia)
110 oli kaupunkilaisia (53 miestä, 57 naista) ja 166 maalaista (78 miestä, 88 naista).
Tavisupleba

| Tavisupleba |
| --- | --- |
 Kansallislaulun nuotit
Valtio:   Georgia
Säveltäjä:  Zakaria Paliašvili Ioseb Ketšakmadze (sovitus)
Sanoittaja:  Davit Maghradze
Suomenkielinen nimi:  Vapaus
   Kansallislaulu Yhdysvaltain laivaston soittokunnan soittamana 
Tavisupleba (georg. თავისუფლება, ”vapaus”) on Georgian kansallislaulu. Davit Maghradzen georgian kielellä sanoittama hymni otettiin käyttöön uuden lipun ja vaakunan kanssa vuonna 2004, kun Georgian hallinto oli vaihtunut ruusujen vallankumouksessa. Parlamentti hyväksyi uuden kansallislaulun 20. toukokuuta 2004, tasan viisi kuukautta Eduard Ševardnadzen eron jälkeen. Se korvasi vanhan kansallislaulun, Dideba zetsit kurtkheulsin, ja siitä tuli nopeasti erittäin suosittu. Musiikki on otettu kahdesta Zakaria Paliašvilin säveltämästä georgialaisesta oopperasta, Abesalom da Eteri ja Daisi, jotka sovitti kansallislauluksi Ioseb Ketšakmadze.
Kun Yhdysvaltain presidentti George Bush vieraili Georgiassa vuonna 2005, kansallislaulun ei lähtenyt soimaan nauhalta suunnitellusti. Georgian presidentti Mihail Saakašvili antoi tämän jälkeen paikalla olleelle kuorolle merkin ja nämä alkoivat yhdessä monituhatpäisen yleisön mukana laulamaan kansallislaulua. Tapausta kuvailtiin vierailun voimakkaimmaksi hetkeksi.
Sanat

| Sanat georgiaksi | Translitteraatio | Englanninkielinen käännös |
| --- | --- | --- |
|  ჩემი ხატია სამშობლო,  სახატე მთელი ქვეყანა,  განათებული მთა-ბარი,  წილნაყარია ღმერთთანა.  თავისუფლება დღეს ჩვენი  მომავალს უმღერს დიდებას,  ცისკრის ვარსკვლავი ამოდის  და ორ ზღვას შუა ბრწყინდება,  დიდება თავისუფლებას,  თავისუფლებას დიდება. |  Tšemi khat'ia samšoblo,  Sakhat'e mteli kveq'ana,  Ganatebuli mta-bari  Ts'ilnaq'aria Ghmerttana.  Tavisupleba dghes tšveni  Momavals umghers didebas,  Tsisk'ris varsk'vlavi amodis   Da or zghvas šua brts'q'indeba.  Dideba tavisuplebas,  Tavisuplebas dideba!  |  My icon is my motherland, And the whole world is its icon-stand. Bright mounts and valleys Are shared with God Today our freedom Sings to the glory of future, The dawn star rises up And shines out between two seas. Praise be to liberty, Praise be to liberty! |
Tapaturmavakuutusosakeyhtiö Ilmarinen

Tapaturmavakuutusosakeyhtiö Ilmarinen perustettiin vuonna 1924 Viipurissa vahinkovakuutusyhtiö Karjalan sisaryhtiöksi.
Talvisodan jälkeen yhtiön pääkonttori siirtyi Helsinkiin, jatkosodan alussa takaisin Viipuriin ja jälleen Helsinkiin, kun Viipuri menetettiin toistamiseen vuonna 1944.
Vuonna 1947 Ilmarisen pääomistaja Vakuutusosakeyhtiö Pohjola fuusioi Ilmarisen, Karjalan ja Imatran uudeksi yhtiöksi, joka nimettiin Imatra-Karjalaksi. Viimeisenä itsenäisenä toimintavuonna 1947 Ilmarisen vakuutusmaksutulot olivat 4 miljoonaa markkaa.
Yhtiön toimitusjohtajana oli vuodesta 1925 raumalaissyntyinen Lauri Haaksi (1893–1964). Hänen edeltäjänsä oli lyhyen aikaa Karjalan toimitusjohtaja K. O. Ifström.
Aiheesta muualla

Tapaturmavakuutus Oy Ilmarinen - viipurilaisen vakuutusyhtiön vaiheita (Arkistoitu – Internet Archive)
Tossa de Mar

| Tossa de Mar |
| --- | --- |

 lippu:  vaakuna
 Tossa de Mar
 Koordinaatit: 41°43′14″N, 2°55′56″E 
Valtio:  Espanja
Itsehallintoalue:  Katalonia
Maakunta:  Girona
Väkiluku (2017):  5 542
 
 www.tossademar.cat 
Infobox OKVirheellinen NIMI-arvo: 
Tossa de Mar on kunta Gironan maakunnassa Katalonian itsehallintoalueella Espanjassa. Tossa de Mar sijaitsee 103 kilometriä Barcelonasta pohjoiseen ja 100 kilometriä Ranskan rajalta etelään. Tossa de Marissa oli vuoden 2017 väestönlaskennan mukaan 5 542 asukasta. Kunnan on pinta-ala on 38,58 km² ja asukastiheys 143,7 as/km².
Tossa de Mar on suosittu lomakohde, ja kunnan pääelinkeinoihin kuuluukin turismi. Tossa de Marissa kasvatetaan viinin valmistukseen tarkoitettuja viiniköynnöksiä ja korkkia. Ennen turismia Tossa de Mar oli pieni kalastajayhteisö.
Kuvia

Etualalla Castell de Tossa
Carrer dels Pescadors
Església de Sant Vicenç de Tossa
Vila Vella (Vanhakaupunki)
Platja Gran
Aiheesta muualla

Kunnan virallinen kotisivu (katalaaniksi)
Wikimedia Commonsissa on kuvia tai muita tiedostoja aiheesta .
Toukokuun neljännen päivän liike

Toukokuun neljännen päivän liikkeen ylioppilasmielenosoitus
Toukokuun neljännen päivän liike (五四运动 Wǔ-sì Yùndòng) oli merkittävä uudistusliike Kiinassa, 4. toukokuuta 1919. Se merkitsi nationalismin nousua yhdistäen kiinalaisia. Sytykkeenä liikkeelle toimi tyytymättömyys Versailles’n rauhansopimukseen ja taustavoimana uuden kulttuurin liike.
Liikkeen taustaa

Kiina liittyi ensimmäiseen maailmansotaan toivoen saavansa tukea Japanin ylettömiä vaatimuksia vastaan ja saadakseen takaisin Kiinan suoraan hallintaan Saksan hallussaan pitämät sopimussatama-alueet Shandongissa. Versaillesin sopimuksen 156. artikla siirsi alueet vastoin kiinalaisten odotuksia Kiinan tapaan ympärysvaltoihin liittyneen Japanin haltuun. Japanin motiivina liittyä ensimmäiseen maailmansotaan ympärysvaltojen puolelle oli hankkia itselleen Saksan Kiinassa olevat toimilupa-alueet. Ympärysvalloista Britannia oli jo vuodesta 1902 osoittanut ymmärtämystä Japanin pyrkimyksille padotakseen Venäjän pyrkimyksiä Aasiassa.
4. toukokuuta 1919

4. toukokuuta 1919 yli 3 000 opiskelijaa 13 yliopistosta ja korkeakoulusta Pekingissä kokoontui mielenosoitukseen Taivaallisen rauhan aukiolle. Tiedon levitessä levisivät mielenosoituksetkin ympäri maata. Lisäksi järjestettiin lakkoja ja boikotteja japanilaisia tuotteita kohtaan.
Toukokuun neljännen päivän liike oli merkittävä käännekohta Kiinassa. Se radikalisoi Kiinan intellektuellit. Woodrow Wilsonin moralistiset kannanotot koettiin tyhjäksi tekopyhyydeksi ja hylättiin. Marxismi-leninismi alkoi saada sijaa vasemmistossa ja vastaavasti fasismi oikeistossa. Suuri osa tulevista Kiinan kommunistisen puolueen perustajista ja johtohahmoista, kuten Mao Zedong, toimi toukokuun neljännen päivän liikkeen johtohahmoina ja aktiiveina. Vuoden 1919 mielenosoitukset toimivat avainkokemuksina uudelle sukupolvelle, joka toisen maailmansodan ja vuosien 1946–1949 sisällissodan jälkeen muokkasivat – Maon johdolla – Kiinan kansantasavallan politiikan vuosikymmeniksi eteenpäin. Mielenosoitus nosti esiin paitsi uuden poliittisen sukupolven, myös useita kulttuurivaikuttajia, ennen kaikkea kiinalaisen kirjallisuuden suuren nimen, Lu Xunin.
Tepe Sialk

Sialk III-kerrostumasta löydettyä keramiikkaa.
Tepe Sialk zikkurat, Kashan
Tepe Sialkin arkeologisia löytöjä, Louvre
Tepe Sialk (kirjoitusasuja mm. Tepe/Depe/teppe/Tappe/Tappeh Sialk/Sijalk/Siyalk) on merkittävä arkeologinen löytöpaikka
Pohjois-Iranissa Kashanin kaupungin lähellä Teheranin ja Isfahanin seuduilla. Paikka oli asuttu ainakin noin 5500-2000 eaa., ja taantui 1000 eaa. mennessä. Sialkin kehityksessä näkyy samoja piirteitä kuin Mesopotamian Uruk-kauden ja varhaisen Elamin kehityksessä. Sialk IV-vaiheessa noin 2900 eaa. rakennettiin suuri zikkurat, joka muistuttaa Mesopotamian porrastemppeleitä. Temppeli oli ehkä jo 5000 eaa.
Sialkin aikajako

Sialk I enne 5000- n. 4700
Sialk II n. 4700-4500
Sialk III n. 4500-n. 3000
Sialk IV n. 3000
Aiheesta muualla

Kuvia tai muita tiedostoja aiheesta Tepe Sialk Wikimedia Commonsissa
Mlecchas
Heap of Dust, it is not!
Also (Arkistoitu – Internet Archive)
News item on Sialk (Arkistoitu – Internet Archive)
another (Arkistoitu – Internet Archive)
fin Garden at ArchNet (Arkistoitu – Internet Archive)
Terveystalo

| Terveystalo Oyj |
| --- | --- |

Yritysmuoto:  julkinen osakeyhtiö
Osake:  OMXH: TTALO
Markkina-arvo:   1 028 milj. € (31.12.2018)
Perustettu:  2001
Toimitusjohtaja:  Ville Iho
Puheenjohtaja:  Kari Kauniskangas
Kotipaikka:  Helsinki, Suomi
Toimiala:  terveydenhuolto
Liikevaihto:   744,7 milj. € (2018)
Liikevoitto:   75,4 milj. € (2018)
Tilikauden tulos:   68,7 milj. € (2018)
Henkilöstö:   3 498 (keskim. 2018, HTV)
Kotisivu:  www.terveystalo.com
Infobox OKVirheellinen NIMI-arvo: 
Terveystalo Oyj on suomalainen yksityisiä terveyspalveluja tarjoava konserni. Terveystalo myy terveys-, työterveys- ja sairaanhoitopalveluja yksityishenkilöille, yrityksille, vakuutusyhtiöille sekä julkiselle sektorille noin 100 paikkakunnalla noin 180 toimipaikassa eri puolilla Suomea.
Historia

Terveystalon historia ulottuu 1940-luvulle, jolloin konsernin vanhimmat tytäryhtiöt perustettiin. Terveystalo aloitti toimintansa vuonna 2001, kun konserniin yhdistyivät Vaajakosken Lääkäriasema Oy sekä Medipa Oy:n lääkäriasemat Alajärveltä, Kauhavalta ja Härmästä. Yhtiö kasvoi huomattavasti vuosina 2002–2007, jolloin toteutettiin yli sata yritys- ja liiketoimintakauppaa, ja kasvu on jatkunut noususuuntaisena. Kasvua edisti osaltaan alkuvuonna 2007 tapahtunut Helsingin pörssiin listautuminen.
Suurin yrityskauppa tapahtui kesäkuussa 2007, kun Suomen Terveystalo Oyj osti vuonna 1995 perustetun Medivire Työterveyspalvelut Oy:n  127 miljoonalla eurolla. Kaupan jälkeen Suomen Terveystalo Oyj oli Suomen suurin yksityinen terveyspalvelujen tuottaja. Medivire Työterveyspalvelut Oy nimettiin joulukuussa 2007 Suomen Terveystalo Työterveyspalvelut Oy:ksi, ja Medivire Työterveyspalvelut säilyi aputoiminimenä.
Historia > Pääomasijoittajien salkusta takaisin pörssiin

Brittiläinen pääomasijoitusyhtiö Bridgepoint ja sen omistama Star Healthcare tekivät Terveystalosta ostotarjouksen 19. tammikuuta 2009. Terveystalo Healthcaren osakkeen listaus Helsingin pörssissä päättyi 25. elokuuta 2009 Star Healthcaren ostettua koko yrityksen ulos pörssistä. Alkukesällä 2009 Star Healthcarella oli hallussaan noin 97,9 % yhtiön osakkeista ja elokuussa yhtiö hankki loputkin vähemmistöosakkeet. Bridgepoint myi Terveystalon syyskuussa 2013 ruotsalaiselle, Wallenbergin suvun EQT VI -rahastolle.
Historiansa aikana Terveystalo on laajentunut voimakkaasti yritysostoilla. EQT:n omistuksessa Terveystalon liiketoiminta laajeni kesällä 2015 hammashuoltoon ja suunterveyden palveluihin, ja vuoden 2017 lopussa konsernin hammaslääkäriverkosto kattoi 20 paikkakuntaa. Helsingin Diakonissalaitoksen säätiö sopi marraskuussa 2016 Diacorin terveyspalvelujen yhdistymisestä Terveystaloon kevään 2017 aikana. Tämä teki Helsingin Diakonissalaitoksesta yhden Terveystalon suurimmista omistajista.
Terveystalo ilmoitti paluustaan Helsingin pörssiin syyskuussa 2017. Listautumisannin ankkurisijoittajiksi ilmoittautuivat samalla Varma, Hartwall Capital, Rettig Group ja työeläkevakuutusyhtiö Elo. Listautumisanti ylimerkittiin moninkertaisesti ja kaupankäynti yhtiön osakkeella alkoi Helsingin pörssin päälistalla 13. lokakuuta 2017. Toukokuussa 2018 EQT kertoi irrottautuvansa Terveystalon omistuksesta.
Terveystalo ilmoitti toukokuussa 2018 ostavansa kilpailijansa Attendon terveydenhuoltopalvelut Suomessa, minkä arvioitiin tekevän Terveystalosta selvästi alan suurimman toimijan Suomessa.
Toukokuussa 2019 Terveystalon toimitusjohtaja Yrjö Närhinen irtisanoutui. Närhisen seuraajaksi nimitettiin elokuussa Ville Iho, joka aloitti toimitusjohtajana 6. joulukuuta 2019.
Terveystalo ilmoitti kesäkuussa 2021 ostavansa ruotsalaisen Feelgoodin. Huhtikuussa 2024 se osti Korona Investiltä henkilöstöpalveluita, etäradiologiaa, rintasyöpäseulontoja ja fyysikkopalveluita tuottavan SRK Groupin, jonka liikevaihto oli vuonna 2023 noin 7 miljoonaa euroa ja henkilöstömäärä 62 työsuhteista ja 45 ammatinharjoittajaa. Emoyhtiön lisäksi SRK-konserniin kuuluvat Suomen Radiologikeskus, iRad ja Kajaanin Radiologikeskus.
Terveystalon palvelut

Terveystalo-konserni tuottaa yleislääketieteen, työterveyden ja erikoissairaanhoidon palveluja, diagnostiikkapalveluja, päiväkirurgiaa, suunterveyden palveluja ja muita täydentäviä terveyspalveluja yritys- ja yksityisasiakkaille sekä julkisen sektorin asiakkaille. Terveystalon mukaan sen työterveyspalvelujen asiakkaina oli vuonna 2018 noin 663 000 suomalaista. Konsernin valtakunnalliseen verkostoon kuului tuolloin noin 180 toimipaikkaa noin 100 paikkakunnalla.
Suomalaisen Työn Liitto myönsi vuonna 2018 Terveystalolle Avainlippu-tunnuksen osoituksena Suomessa tuotetulle ja Suomessa työllistävälle palvelulle.
Talous

Yhtiön taloudellisia tunnuslukuja:[lähde? ]
|  | 2013 | 2014 | 2015 | 2016 | 2017 | 2018 |
| --- | --- | --- | --- | --- | --- | --- |
| Henkilöstömäärä | 3 200 | 3 100 | 3 400 | 3 463 | 4 265 | 6 018 |
| Liikevaihto (milj. EUR) | 312 | 305 | 325 | 473 | 690 | 745 |
Aiheesta muualla

Terveystalo
Terveystalon toimipiste Helsingin Kampissa
Tazewell and Peoria Railroad

| Tazewell and Peoria Railroad> Perustiedot |
| --- | --- |
Lyhenne:  TZPR
Toiminta-alue:  Illinois
Kotipaikka:  Peoria, Illinois
Omistajat:  
 • edellinen omistaja :  Peoria & Pekin Union Railway
Rataverkko
Raideleveys:  1 435 mm
Tazewell and Peoria Railroad (AAR-lyhenne: TZPR) on yhdysvaltalainen Class III -luokan rautatieyhtiö, joka liikennöi Peorian kaupungissa Illinoisissa Peoria and Pekin Union Railwayn rataverkolla. Yhtiö muodostettiin vuonna 2004, jolloin se vuokrasi itselleen Peoria & Pekin Union Railwayn. Yhtiö toimii edeltäjänsä tavoin yhdysliikenteen välittäjänä Peoriassa.
Tazewell and Peoria Railroadin rataverkkoon yhdistyvät suoraan BNSF Railwayn, Norfolk Southern Railwayn, Union Pacific Railroadin, Canadian National Railwayn, Illinois and Midland Railroadin, Iowa Interstate Railroadin, Toledo, Peoria and Western Railwayn, Keokuk Junction Railwayn, Central Illinois Railwayn, ja Pioneer Industrial Railwayn omistamat rataosat. Pysyvien kuljetussopimusten avulla yhteys saavutetaan myös Kansas City Southern Railwayn rataverkolle Illinois and Midland Railroadin rataverkon kautta sekä CSX Transportationin rataverkolle Toledo, Peoria and Western Railwayn kautta.
Yhtiö kuuluu Genesee & Wyoming Inc. -rautatiekonserniin.
Aiheesta muualla

Genesee & Wyoming: Illinois Region (Arkistoitu – Internet Archive)
Terveysside

Siivekkeetön (vasemmalla) ja siivellinen (oikealla) terveysside
Terveysside tunnetaan myös nimellä kuukautisside. Terveysside asetetaan alushousuihin. Sen tarkoitus on imeä kuukautisvuoto itseensä ja estää esimerkiksi vaatteiden sotkeutuminen kuukautisten aikana. Terveyssiteitä on sekä kerta- että kestokäyttöisiä.
Terveyssiteitä on olemassa monia eri kokoja, muotoja ja paksuuksia vastaamaan vuodon määrää ja käyttäjän mieltymyksiä. Varsinaisista siteistä on kehitelty myös pikkuhousunsuojia, joita voi käyttää kuukautisvuodon ollessa niukkaa, alushousujen suojaamiseen kuukautisten välillä tai lievään inkontinenssiin.
Kertakäyttöiset siteet

Kertakäyttöinen side pysyy paikallaan siteen alapuolella olevan liimapinnan avulla. Siivekkeellisissä siteissä on lisäksi keskivaiheilla levennykset, jotka taitetaan alushousujen reunan alapuolelle. Siivekkeiden tarkoitus on pitää side paremmin paikoillaan ja estää ohivuotoja.
Terveysside on perusrakenteeltaan sellumassaa, joka on valkaistu esimerkiksi kloorilla, hapella tai vetyperoksidilla. Sellumassa on puusta keittämällä valmistettua fluff-massaa (engl. fluff pulp), joka tarkoittaa revinnäissellua. Suomessa fluff-massaa jalostaa ostosellusta UPM-Kymmene Oyj:n Rauman tehdas.
Siteen pintakerros on useimmiten polypropyleenistä tai polyeteenistä valmistettua kuitukangasta. Siteessä voi olla myös viskoosia tai nailonia. Siteen imukerroksessa sijaitsevat absorbenttiaineet, jotka imevät nesteen itseensä (hydrogeeli), viimeisenä on muovinen taustamateriaali, joka estää kosteuden siirtymistä pois siteestä. Osat ovat kiinni toisissaan liimalla. Suurimpia valmistajia ovat Kimberly-Clark, SCA ja Procter & Gamble.
Kertakäyttöinen side hävitetään käytön jälkeen sekajätteen mukana. Terveyssidettä ei saa huuhtoa alas wc-pöntöstä, sillä se voi tukkia viemärin.
Kertakäyttöisiä siteitä on saatavilla nykyään myös miedosti hajustettuina.
Kertakäyttöiset siteet > Terveyssidemerkkejä

Always
Libresse
Vuokkoset
Stayfree
Whisper
Kotex
Shapers
Carefree
Kestoside

Kestoside on kertakäyttöistä sidettä ympäristöystävällisempi vaihtoehto. Sitä ei heitetä roskiin käytön jälkeen, vaan se pestään pesukoneessa ja voidaan sen jälkeen ottaa uudelleen käyttöön.[lähde? ]
Kestoside kiinnitetään paikoilleen yleensä neppareilla siivekkeiden reunoista, toisinaan kiinnikkeenä käytetään myös tarranauhaa. On myös siivekkeettömiä kestositeitä, jotka pysyvät paikoillaan napakoissa alushousuissa.[lähde? ]
Kestositeessä on päällimmäisenä ihoa vasten miellyttävän tuntuinen kangas, esimerkiksi puuvillaflanelli tai -trikoo. Siteen keskellä on muutama kerros imukykyistä materiaalia, esimerkiksi puuvillafroteeta. Alimmaisena kerroksena on usein kosteussulkukangas, joka estää kosteuden siirtymisen siteestä vaatteisiin. Kosteussulku on usein tehty nylonista tai PUL-kankaasta (polyuretaanikalvolla laminoitu kangas). Useimmiten kestositeet valmistetaan puuvillasta tai muusta pehmeästä luonnonkuidusta, esimerkiksi bambu- tai hamppukankaista. Nykyään on myös kehitetty imukykyisiä tekokuituisia kankaita.[lähde? ]
Jos kestositeet ommellaan itse, saatetaan niihin käyttää kierrätysmateriaaleja, esimerkiksi lakanakangasta ihoa vasten ja vanhoja froteepyyhkeitä imukerroksena.[lähde? ]
Yhä useammat naiset etsivät vaihtoehtoja kertakäyttöisille tamponeille ja kuukautissiteille esimerkiksi terveydellisistä, ympäristö-, taloudellisuus- tai käytännön syistä. Muita suosittuja vaihtoehtoja ovat ympäristöystävällisestä, valkaisemattomasta (ja usein geenimuuntelemattomasta) puuvillasta tai joskus luonnonmukaisesta puuvillasta valmistetut tamponit, luonnon pesusienestä valmistetut tamponit ja kuukautiskupit.
Historiaa

Oletettavasti kestositeitä on käytetty hyvin pitkään. Kertakäyttöiset siteet yleistyivät markkinoilla 1920-luvulla, tosin niitä myytiin jo 1890-luvun lopulla.
Muut kuukautissuojat

Terveyssiteen sijasta kuukautissuojana voi käyttää tamponia, kuukautiskuppia tai kuukautissientä.
Aiheesta muualla

Wikimedia Commonsissa on kuvia tai muita tiedostoja aiheesta .
Museum of Menstruation and Women's Health
Kuukuppikunta - kestositeet (Arkistoitu – Internet Archive)
Always-siteen valmistaja
Libresse-siteen valmistaja
Kuningaskuluttaja: Terveyssiteiden tuoteseloste on puutteellinen
Kestovaippainfo: Tee-se-itse-kestositeet (Arkistoitu – Internet Archive)
Linnunkiikut ja kallen kaulukset (Arkistoitu – Internet Archive) Pro gradu -tutkielma kotitekoisista kuukautissiteistä 1900-luvun alun Suomessa
Terveyssidepakkauksia marketin hyllyllä.
Tapaturma

Tapaturma on tapahtuma, jonka yhteydessä ihminen saa surmansa, loukkaantuu vakavasti tai saa lievemmän vamman. Tapaturmaan liittyy aina kaksi komponenttia, joista toinen on onnettomuustapahtuma ja toinen vamma. Vamman synonyyminä suomen kielessä käytetään sanaa henkilövahinko, erotuksena onnettomuuksissa syntyneille aineellisille vahingoille.
Suomessa tapaturmissa kuolee vuosittain noin 3000 ihmistä. Vuonna 2009 yli 15-vuotiaille suomalaisille sattui lähes 1 100 000 vamman aiheuttanutta tapaturmaa. Sukupuolten väliset erot ovat suuria sekä tapaturmakuolleisuudessa että lievemmissä tapaturmissa: miehet päätyvät tapaturmiin useammin kuin naiset. Tulot ja sosioekonomiset erot ovat myös merkittäviä taustatekijöitä: on havaittu, että Suomessa tapaturmat ovat yleisimpiä alempiin sosioekonomisiin ryhmiin kuuluvien keskuudessa. Tapaturmat ovat erityisen yleisiä niillä erityisryhmillä, joihin kuuluvilla ilmenee rajoitteita fyysisessä selviytymisessä tai harkinta- tai ymmärryskyvyssä. Merkittävä taustatekijä tapaturmissa on usein alkoholi. Joka kolmannessa kuolemaan johtaneessa tapaturmassa uhri on alkoholin vaikutuksen alaisena.
Erilaisissa ympäristöissä sattuvia tapaturmia ovat mm. kotitapaturma, liikuntatapaturma, muu vapaa-ajan tapaturma, liikennetapaturma ja työtapaturma. Tapaturmamekanismi voi olla esimerkiksi kaatuminen, liukastuminen, hukkuminen, palokuolema tai -vamma, tukehtuminen, paleltuminen tai myrkytys.
Tapaturmien ehkäisy

Tapaturmien välttämiseen pyritään erilaisilla tapaturmien ehkäisyn toimenpiteillä. Ollakseen tehokasta tapaturmien ehkäisy edellyttää usein samanaikaisia toimia. Toimintaympäristön turvallisuus voidaan ottaa huomioon rakennusten ja teiden suunnittelussa sekä turvavälineiden käytössä. Lakien, säädösten ja riittävän valvonnan avulla varmistetaan turvallisen ympäristön toteutuminen ja tuetaan ammattilaisten työtä tapaturmien ehkäisemiseksi. Samalla varmistetaan kansalaisten riittävä tapaturmiin liittyvä tietotaito ja asennekasvatus.
Aiheesta muualla

Kotitapaturmien ehkäisykampanja kotitapaturma.fi.
Terveyden ja hyvinvoinnin laitos: Tapaturmat thl.fi.
Turvallinen koti turvallinenkoti.net.
The Crying Light

| The Crying Light Antony and the Johnsons |
| --- | --- | --- |

Studioalbumin tiedot
 Julkaistu: 19. tammikuuta 2009
 Tuottaja(t): Antony
 Tyylilaji: kamaripop
 Kesto: 39.24
 Levy-yhtiö: Secretly Canadian
Listasijoitukset
  65.
Antony and the Johnsonsin muut julkaisut
| I Am a Bird Now 2005 | The Crying Light 2009 | Swanlights 2010 |
The Crying Light on Antony and the Johnsonsin kolmas studioalbumi, jonka on julkaissut Secretly Canadian 19. tammikuuta 2009. Se debytoi Yhdysvalloissa Billboard 200 -listan sijalla 65.
Kappaleet

Her Eyes Are Underneath the Ground – 4.24
Epilepsy Is Dancing – 2.42
One Dove – 5.34
Kiss My Name – 2.48
The Crying Light – 3.18
Another World – 4.00
Daylight and the Sun – 6.20
Aeon – 4.35
Dust and Water – 2.50
Everglade – 2.58
Arvostelut

AllMusic:
Entertainment Weekly: A–
Rolling Stone:
Aiheesta muualla

The Crying Light discogs.com -sivustolla
The Paramounts

| The Paramounts> Tiedot |
| --- | --- |
Toiminnassa:  1962–1967
Kotipaikka:  Iso-Britannia
Laulukieli:  englanti
Jäsenet:  Gary Brooker,  piano, laulu   Barrie Wilson, rummut   Robin Trower, kitara   Chris Copping, basso  
Levy-yhtiö:  Parlophone    
Infobox OKNimi-testi OK: 
The Paramounts oli brittiläinen Procol Harumia edeltänyt yhtye, jonka perustivat vuonna 1962 Gary Brooker, Barrie (BJ) Wilson, Robin Trower ja Chris Copping. Yhtyeen juuret olivat kuitenkin jo vuonna 1959 pidetyssä yhtyekilpailussa.
Yhtye soitti Chuck Berryn tyylistä rock and rollia ja teinipoppiakin. Vuonna 1963 The Rolling Stones jopa mainitsi yhtyeen parhaaksi englantilaiseksi rhythm and blues -yhtyeeksi.
Paramounts levytti heikosti menestyneitä singlejulkaisuja Parlophone-levymerkille ja syyskuuhun 1966 tultaessa yhtye ansaitsi elantonsa Sandy Shawn taustayhtyeenä. Paramounts lopetti toimintansa, kun vuonna 1967 Gary Brooker tapasi Keith Reidin, ja Procol Harum perustettiin.
Paramountsin hajottua Robin Trower liittyi yhtyeeseen The Jam ja Barrie Wilson yhtyeeseen George Bean and The Runners. Chris Copping oli lähtenyt yhtyeestä jo aiemmin yliopisto-opintojen vuoksi. Myöhemmin Wilson ja Trower liittyivät Procol Harumiin ja olivat mukana jo sen vuoden 1967 esikoisalbumilla Procol Harum. Myös Copping liittyi Procol Harumiin ja oli mukana vuoden 1970 albumilla Home, joka oli käytännössä The Paramountsin paluu levytysstudioon.
Singlet

"Poison Ivy" / "I Feel Good All Over" (Parlophone R5093)
"Little Pretty Bitty One" / "A Certain Girl" (R5107)
"It Won’t Be Long" / "I'm The One Who Loves You" (R5155)
"Bad Blood" / "Do I?" (R5187)
"Blue Ribbons" / "Cuttin' In" (R5272)
"You Never Had It So Good" / "Don’t Ya Like My Love?" (R5351)
Tepe Gawra

Varhaista Ubaid-kautista keramiikkaa Tepe Gawrasta ajalta 5100-4500 eaa.
Tepe Gawra on muinainen, jo raunioitunut asutuskeskus Pohjois-Irakissa. paikka on asuttu ehkä noin 1500-1500 eaa. Sieltä on löydetty myöhäiskivikautista, kuparikautista ja vanhan ajan asutusta. Paikka tunnetaan varhaisesta temppelistään.